אפרים ואסתר שמיר

"אפרים ואסתר שמיר" הוא אלבום האולפן היחידי של צמד הזמרים הישראלי אפרים ואסתר שמיר, אשר יצא לאור בדצמבר 1977.

 רקע 
אסתר הירשנברג החלה את דרכה המוזיקלית כבר בילדותה, ואת שירותה הצבאי בצה"ל עשתה בלהקת הנח"ל, שם פגשה את הגיטריסט וחבר להקת כוורת אפרים שמיר. במהלך מלחמת יום הכיפורים התקרבו השניים, ושנתיים לאחר מכן, בשנת 1975 נישאו והחלו לעבוד על אלבום ומופע משותפים. באותה שנה הוציאה אסתר לאור את הסינגל הראשון בביצועה - "עברתי רק כדי לראות", אשר נכתב על ידה והולחן ועובד על ידי אפרים. השיר זכה להצלחה רבה והיה למזוהה עם הצמד. בשנת 1977 היה שותף הצמד בלהקתו של הזמר-יוצר אריק איינשטיין בסיבוב ההופעות אנשים אוהבים לשיר. בלהקה זו היו חברים בין היתר הגיטריסט שלמה יידוב, המתופף אלון הלל, הבסיסט מוטי דיכנה ושותפו של שמיר ללהקת כוורת, יוני רכטר.

 הקלטה 
האלבום הופק על ידי קרלה קמחי ואפרים, אשר עיבד והלחין כמעט את כל שיריו. חלק מהשירים שנכללו בו הופיעו לפני כן בפרויקטים קודמים של השניים, בהם עסקו טרם הקלטות האלבום, וזכו להקלטה חוזרת.

 הצלחה 
האלבום זכה להצלחה מסחרית, ולצורך קידומו יצא הצמד לסיבוב הופעות ברחבי הארץ. האלבום הניב להיטים רבים, בהם "עברתי רק כדי לראות", "ערב של יום בהיר", "להיות כוכב" ו"נכון את יפה".

על אף שבני הזוג התגרשו שנה לאחר צאת האלבום, אלה שמרו על קשר יציב והמשיכו לשתף פעולה בהיבט המוזיקלי.

בשנת 1993 יצא לאור האלבום לראשונה על גבי תקליטור. בגרסה זו נכללו מספר כארבע רצועות בונוס, אשר לא נכללו בגרסתו המקורית של האלבום בפורמט תקליט.

בשנת 2008 זכה השיר "עברתי רק כדי לראות" לגרסת כיסוי מאת תומר יוסף ובן הנדלר, שהופיעה באלבום השני של הפרויקט המוזיקלי "עבודה עברית", "מחווה לשישים שנות יצירה מקורית".

בשנת 2011 הוציא אפרים לאור את אלבום הרמיקסים "אפרים שמיר וגנבי הזמן", אשר כללה גרסאות אלטרנטיביות לשירים מתקופות שונות בחייו, בהם "ערב של יום בהיר" ו"נכון את יפה"

 ביקורת 
על אף שהיה ללהיט גדול, נמתחה ביקורת כלפי השיר "נכון את יפה", אותו כתב אפרים כשיר דיס לחברתו ללהקת הנח"ל ירדנה ארזי, אשר דחתה את חיזוריו אליה.

 רשימת השמעה 
מילות השירים נכתבו על ידי אסתר שמיר והמוזיקה לשירים הולחנה על ידי אפרים שמיר, למעט היכן שצוין אחרת.

 משתתפים 
 אפרים ואסתר שמיר 
 אפרים שמיר - שירה וקולות, גיטרות, עיבודים והפקה מוזיקלית
מנדולינה ב"בוא ונשחק במחבואים"
 תופים  ב"עברתי רק כדי לראות"
טמבור ב"השכנה הקטנה"
 אורגן ב"בלי לבקש רשות"
 גיטרה בס ב"להיות כוכב או לפחות ירח"
 אסתר שמיר - שירה וקולות רקע, לחן ל"בוא ונשחק במחבואים", גיטרה קלאסית ב"סובב בחיוורון"

 משתתפים נוספים 
 יוני רכטר - פסנתר ואורגן ב"ערב של יום בהיר" ו"עברתי רק כדי לראות"
 איתן גדרון - גיטרה בס ב"ערב של יום בהיר" ו"בוא ונשחק במחבואים"
 אהרלה קמינסקי - תופים ב"ערב של יום בהיר" ו"בוא ונשחק במחבואים"
 אלונה טוראל - פסנתר (א2, ב-2, ב-3), סינתיסייזר (א2), קלרינט (ב3)
 אוהד אינגר - גיטרה בס (א2, א4, ב-2, ב-3)
 מורטון קם - סקסופון (א2, ב-2), קלרינט (ב2)
 אבנר קנר - אקורדיון ב"בוא ונשחק במחבואים", קולות ב"עברתי רק כדי לראות"
 אריק רודיך - פסנתר ב"להיות כוכב" ו"בלי לבקש רשות"
 מאיר ישראל - תופים (א4, ב-2-ב4)
 אלון אולארצ'יק - גיטרה בס ב"עברתי רק כדי לראות"
 גידי גוב - קולות ב"עברתי רק כדי לראות" ו"מרבד הקסמים"
 יוסי פיאמנטה - קולות רקע ב"עברתי רק כדי לראות"
 יהודית רביץ - קולות רקע ב"מרבד הקסמים"
"סובב בחיוורון" - 
 שם טוב לוי - חליל ועיבוד 
 סמדר שזר - אבוב 
 נעמי אנוך - צ'לו 
 אורי צור - בסון

הפקה
 קרלה קמחי - הפקה
 אפרים שמיר - הפקה מוזיקלית
 לואי להב וטומי פרידמן - הקלטות ומיקס
 הוקלט באולפני "טריטון" בין יולי 1975 ל-ספטמבר 1977

 הערות שוליים 

קטגוריה:אלבומי בכורה מ-1977
קטגוריה:אלבומי רוק ישראליים